Diari Oficial de la Generalitat Valenciana


Sumari del DOGV 2119, del 07-10-1993 (1993/829379)

RESOLUCIÓ de 2 de setembre de 1993, de la Conselleria de Treball i Afers Socials, per la qual es convoquen ajudes per a la realització d'accions formatives dirigides a col.lectius de joves aturats/des.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2119

Data del DOGV
:   07-10-1993

Secció del DOGV
:   ALTRES DISPOSICIONS

Número del document
:   1993/829379


Data del document
:   02-09-1993

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

Resolució de 2 de setembre de 1993, de la Conselleria de Treball i Afers Socials, per la qual es convoquen ajudes per a la realització d'accions formatives dirigides a col.lectius de joves aturats/des.  
Amb el convenciment del paper fonamental de la joventut valenciana en la construcció d'una comunitat que mira cap al futur i que vol garantir el seu benestar i el seu progrés, la Generalitat Valenciana assumeix el compromís i impulsa polítiques d'igualtat d'oportunitats per als joves en tots els àmbits socials de la Comunitat Valenciana.  
La necessitat de desplegar una política integral de joventut que done resposta a les necessitats d'aquest col·lectiu es materialitza en l?elaboració del Pla Valencià de la Joventut (DOGV de 16 de març de 1992), on es dóna especial importància a les dificultats d'inserció laboral dels joves i s'obliga a una col·laboració activa entre les institucions implicades.  
En aquest sentit el Decret 12/1992, de 16 de gener, del Consell de la Generalitat (DOGV 03.02.92), impulsa programes específics de joves aturats/des que troben majors dificultats per a la consecució d'una ocupació.  
Per altra banda, l?Ordre de 26 de gener de 1993 (DOGV 11.02.93), de la Conselleria de Treball i Afers Socials, que determina i regula. els programes de formació professional ocupacional per a l?exercici de 1993, en el seu article primer estableix com a prioritaris les accions i els projectes formatius dirigits a aquest col·lectiu.  
Per tot això, en desplegament de l'article 3.4 de l?Ordre de 26 de gener de 1993, de la Conselleria de Treball i Afers Socials, d'acord amb les competències atribuïdes pel Decret 13/92, de 28 de desembre, del President de la Generalitat, en matèria de formació professional ocupacional i fent ús de les atribucions que em confereix la Llei 5/1983, de 30 de desembre, de Govern Valencià, resolc:  
Primer Objecte  
Es convoquen subvencions per al desenvolupament d'accions formatives dirigides a la qualificació i al perfeccionament professional de joves que intenten integrar-se en l'activitat laboral.  
CAPITOL I   
Disposicions generals  
Segon. Característiques de les accions formatives  
Les accions de formació professional per a la realització de les quals se sol·licite ajuda econòmica tindran com a objectiu generar majors perspectives en l'accés a l?ocupació i aniran dirigides als següents col·lectius:  
a) Aturats menors de trenta anys perceptors de subsidis o prestacions per ser aturats.  
b) Aturats menors de vint-i-cinc anys que hagueren perdut la seua ocupació anterior, d'almenys sis mesos de duració, encara que es troben en l'apartat a).  
c) Joves menors de trenta anys que acrediten nivells formatius mitjançant la corresponent titulació i que siguen demandants de primera ocupació. En aquest cas les accions hauran de ser sol·licitades per entitats que es comprometen a contractar un 60% dels alumnes formats.  
d) Els joves que presten els seus serveis en les forces armades com a tropa i marineria, en aquarteraments de la comunitat, podran accedir als programes de formació ocupacional a l?empara del conveni de col·laboració que se signe entre les administracions competents.  
e) El règim establert en el supòsit anterior serà, així mateix, aplicable a joves menors de trenta anys en situació de privació de llibertat.  
Les accions formatives que es realitzen inclouran continguts d'orientació professional, tècniques de recerca d'ocupació i de seguretat i higiene específiques de la professió.  
Tercer Dotació pressupostària  
L?import global màxim destinat al finançament de les ajudes és de 962.320.379 de pessetes, amb càrrec a la línia de subvenció 401/000/93, del programa 322.20 del pressupost vigent de la Generalitat Valenciana, i es podran atorgar les ajudes mentre existesca prou disponibilitat econòmica per poder atendre-les.  
CAPITOL II   
Ajudes a entitats externes  
Quart. Sol·licitants  
Les ajudes podran ser sol·licitades per entitats públiques o privades amb plena capacitat jurídica i que presentaran els projectes formatius aportant tots els mitjans humans i materials necessaris per a la seua realització i desenvolupament.  
Cinquè. Requisits per accedir a les ajudes  
1. Les entitats que desitgen participar en aquest programa formatiu hauran de, complir els requisits exigits per l'article 6 de l?Ordre de 26 de gener de 1993, de la Conselleria de Treball i Afers Socials, per la qual es determinen i es regulen els programes de formació professional i contínua en l?exercici de 1993 (DOGV núm. 1.962, d?11 de febrer de 1993), que s'ajustarà en la seua forma a la següent documentació:  
- Memòria de l'acció de formació professional ocupacional a desenvolupar, en la qual es detallaran tots els elements pedagògics necessaris per a la seua realització i que s'ajustarà en la forma al model normalitzat.  
- Escriptura de constitució de l?entitat i poders del representant legal que subscriu la sol·licitud.  
2. El termini de presentació de les sol·licituds de subvenció serà de 45 dies naturals comptadors a partir de l?endemà de la publicació d'aquesta resolució al Diari Oficial de la Generalitat Valenciana.  
3. La documentació es presentarà en el registre de les direccions territorials de la Conselleria de Treball i Afers Socials a Alacant (c/ Pintor Llorenç Casanova, 6), a Castelló (pl. Mª Agustina, 1-2º) i a València (c/ Hospital, 2), sense perjudici del que estableix l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú.  
Sisè Valoració dels projectes formatius  
1. La valoració dels projectes formatius sol·licitats es realitzarà, amb informe previ tramés per les direccions territorials de la Conselleria de Treball i Afers Socials, per una comissió d'avaluació que estarà presidida pel Director General de Formació i Inserció Professional o per la persona en qui delegue i estarà formada pels següents membres:  
- Tres representants nomenats pel president de la comissió d'entre el personal adscrit a la Direcció General de Formació i Inserció Professional.  
- Dos representants de l?Institut Valencià de la Joventut, creat per la Llei 4/1989, de 26 de juny, nomenats pel seu director general.  
2. Les sessions que realitze la comissió d'avaluació se sotmetran al règim previst per als òrgans col·legiats en el capítol II del títol II de la Llei 30/1992, de Règim Jurídic de les Administracions Públiques i del Procediment Administratiu Comú.  
3. A fi de facilitar l'anàlisi de les sol·licituds presentades, la comissió podrà sol·licitar a les entitats els informes tècnics que considere necessaris.  
4. La comissió d'avaluació seleccionarà aquelles accions que considere que generen majors perspectives per a l'accés i manteniment en l'ocupació als alumnes participants.  
Amb aquesta finalitat, les accions formatives es valoraran d'acord amb els criteris definits en els punts 1, 2 i 3 de l'article setè de l'Ordre de 26 de gener de 1993, de la Conselleria de Treball i Afers Socials.  
Setè. Procediment i règim de les ajudes  
En la determinació de la quantia de les ajudes a les entitats, tramitació, proposta de resolució, termini màxim per resoldre, resolució o efectes de la no resolució en el termini de les sol·licituds, captació d'alumnes i publicitat, justificació de la despesa i meritació de la subvenció, així com les obligacions de les entitats externes beneficiàries i les conseqüències del seu incompliment, seran regulades en l?Ordre de 26 de gener de 1993, de la Conselleria de Treball i Afers Socials i per l?Ordre de 14 de juliol de 1993, de la Conselleria de Treball i Afers Socials, que modifica l'anterior.  
Hi seran igualment d'aplicació els articles que componen el títol III referent a ajudes als alumnes assistents a programes formatius que regula l?Ordre de 26 de gener esmentada.  
CAPITOL III  
Ajudes als joves assistents als projectes formatius  
Vuitè. Règim jurídic  
Els requisits que han de reunir els alumnes per accedir a les ajudes, la seua quantia, lloc i termini de presentació, documentació que cal adjuntar, termini màxim per resoldre i efectes de la no resolució en el termini, recursos i obligacions dels beneficiaris i conseqüències del seu incompliment, seran els regulats en el títol III «Ajudes als alumnes assistents als programes formatius», de l?Ordre de 26 de gener de 1993, de la Conselleria de Treball i Afers Socials.  
València, 2 de setembre de 1993.- El Conseller de Treball i